stanford-oval/wikipedia huggingface dataset:
DJ Qbert

| DJ Qbert |
| --- | --- |
 DJ Qbert DMC World DJ Championships -kilpailuissa Lyonissa, Ranskassa toukokuussa 2006.
Henkilötiedot
Syntynyt: 7. lokakuuta 1969 (ikä 55)
Ammatti:  DJ, säveltäjä
Muusikko
Taiteilijanimi:  DJ Q-bert, DJ Qbert ja DJ Q-Bert 
Tyylilajit:  hip hop
Soittimet:  Gramofoni ja fonografi 
Aiheesta muualla
djqbert.com
  [ Muokkaa Wikidatassa ] [ ohje ]  
DJ Qbert (QBert, Q-Bert), oikealta nimeltään Richard Quitevis (s. 7. lokakuuta 1969), on filippiiniläistä syntyperää oleva yhdysvaltalainen hip hop -DJ ja muusikko. Hän on merkittävä turntablisti ja skrätsääjä.
Qbert on kuulunut Invisibl Skratch Piklz -ryhmään, joka oli yksi ensimmäisiä turntablismiin keskittyneitä yhtyeitä. Hän on voittanut Disco Mix Clubin (DMC) arvostetussa DJ-kilpailussa Yhdysvaltain mestaruuden vuonna 1991 sekä maailmanmestaruuden vuosina 1992–1994. Vuonna 1995 hän toimi samojen kilpailujen tuomarina. DMC:n DJ Hall of Fameen hänet ja toinen entinen ISP:n jäsen, Mix Master Mike, valittiin vuonna 1998. Hän on myös esiintynyt monissa lehdissä ja muutamassa TV-dokumentissa.
Qbertin ensimmäinen sooloalbumi Wave Twisters ilmestyi vuonna 1998.
Aiheesta muualla

Kuvia tai muita tiedostoja aiheesta DJ Qbert Wikimedia Commonsissa
Viralliset sivut (englanniksi)
Qbert Discogs-sivustolla (englanniksi)
Columbus (Indiana)

Columbusin kaupungintalo, arkkitehti Edward Charles Bassett, SOM, 1981.
Columbus [kə'lʌmbəs] on noin 44 000 asukkaan kaupunki Yhdysvaltojen Indianan osavaltion eteläosassa, noin 65 kilometriä etelään pääkaupungista Indianapolisista. Se on Bartholomew’n piirikunnan keskuskaupunki.
Columbus on tunnettu monista modernistisen arkkitehtuurin merkkiteoksista, joihin kuuluvat Eliel Saarisen suunnittelema First Christian Church (1942) sekä hänen poikansa Eero Saarisen piirtämät North Christian Church (1964), liikerakennus Irwin Union Bank (1954) ja yksityistalo Miller House (1957). Kotikaupunkinsa rakennuskulttuurin kehittäjänä toimi Cummins-dieselmoottoriyhtiön suuromistaja ja pääjohtaja Joseph Irwin Miller, ja alueen rakennusten muita tunnettuja suunnittelijoita ovat I. M. Pei, Kevin Roche, Richard Meier, Harry Weese, César Pelli, Robert Venturi sekä arkkitehtitoimisto Skidmore, Owings and Merrill (SOM). Kaupungin julkisten taideteosten tekijöitä ovat muun muassa Robert Indiana, Henry Moore, Loja Saarinen ja Jean Tinguely. Vanhempaa arkkitehtuuria kaupungissa edustaa sen laaja ja hyvin säilynyt historiallinen keskusta, joka on rakentunut vuosina 1850–1930.
Columbusiin sijoittuu amerikankorealaisen Kogonadan ensimmäinen pitkä fiktioelokuva Columbus (2017), jossa kuuluisan korealaisarkkitehdin aikuinen poika juuttuu kaupunkiin tultuaan huolehtimaan koomaan vajonneen isänsä asioista.
Kaupungissa on syntynyt republikaanipoliitikko ja Donald Trumpin varapresidentti Mike Pence.
Kuvagalleria

First Baptist Church, Harry Weese.
Irwin Union Bank, Eero Saarinen, nykyisin Cummins-yhtiön kokoustiloina
First Christian Church, Eliel Saarinen
North Christian Church, Eero Saarinen
Bartholomew County Courthouse, Isaac Hodgson
Robert N. Stewart Bridge
Paloasema, Robert Venturi
Aiheesta muualla

Kuvia tai muita tiedostoja aiheesta Columbus (Indiana) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Columbus, Indiana
Käännös suomeksi
Lehmon hyppyrimäet

| Lehmon hyppyrimäet> Sijainti |
| --- | --- |
Paikkakunta:   Kontiolahti, Suomi
Koordinaatit:  62°38′42″N, 29°49′10″E
Suljettu:  Käyttämätön
Seura:  Kontio-Veljet
Lehmon hyppyrimäki
K-piste:  42 metriä
Mäkiennätys:  44,0 metriä  Petri Turunen
Muovitus:  Ei
K28
K-piste:  28 metriä
Mäkiennätys:  32,0 metriä  Janne Happonen
Muovitus:  Ei
Tornin korkeus:  Luonnonmäki
K15
K-piste:  15 metriä
Muovitus:  Ei
Tornin korkeus:  Luonnonmäki
Lehmon hyppyrimäet oli kolmen hyppyrimäen muodostama mäkihypyn suorituspaikka Kontiolahden Lehmossa. Hyppyrimäet ovat hyppykelvottomia umpeenkasvamisen takia.
DJ Qualls

| DJ Qualls |
| --- | --- |

Henkilötiedot
Koko nimi:  Donald Joseph Qualls
Syntynyt: 10. kesäkuuta 1978 (ikä 46) Nashville, Tennessee, Yhdysvallat
Aiheesta muualla
IMDb 
Elonet
Donald Joseph Qualls (s. 10. kesäkuuta 1978) on yhdysvaltalainen näyttelijä. Qualls on syntynyt Nashvillessä, Tennesseessä. Quallsin merkittävimpiin roolisuorituksiin kuuluu elokuva Road Trip.
Aiheesta muualla

DJ Qualls Internet Movie Databasessa. (englanniksi)
Charmaine Crooks

| Mitalit | Mitalit | Mitalit |  |
| --- | --- | --- | --- |
|  Charmaine Crooks |  Charmaine Crooks |  Charmaine Crooks |  |
Maa:   Kanada
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | 4 × 400 m |  |
Charmaine Crooks (s. 8. elokuuta 1962 Mandeville, Jamaika) on kanadalainen entinen yleisurheilija ja olympiamitalisti, joka kilpaili 400 ja 800 metrillä. Hän voitti urallaan olympiahopeaa naisten 4 × 400 metrin viestissä Kanadan joukkueessa Los Angelesin olympialaisissa 1984.
Charmaine Crooks valittiin urallaan viisiin olympialaisiin, ja hän saavutti niissä yhden hopeamitalin. Ensimmäiset vuoden 1980 Moskovan olympialaiset jäivät kilpailematta Kanadan osallistuttua boikottiin. Hän syntyi Jamaikan Mandevillessä, mutta edusti urheilu-urallaan Kanadaa yleisurheilussa lähes 20 vuoden ajan. Hän oli ensimmäinen kanadalaisnainen, joka alitti 800 metrillä kahden minuutin rajan ajalla 1.58,52 vuonna 1990. Urallaan hän saavutti Pan-Amerikan, Kansainyhteisön ja Universiadien mestaruudet. Vuoden 1996 Atlantan kisoissa hän kantoi avajaisissa Kanadan lippua.
Urheilu-ura

Ensimmäiset kansainväliset menestykset tulivat vuoden 1980 nuorten Pan-Amerikan mestaruuskisoissa 1980 saavutuksen ollessa hopeaa 4 × 400 metrin viestissä. Seuraavana vuonna eli 1981 hän oli mukana Maailman cupissa Amerikan joukkueessa, joka sijoittui kolmanneksi 4 × 400 metrillä. Vuoden 1982 Kansainyhteisön kisoissa hän saavutti kultaa Kanadan joukkueen voittaessa 4 × 400 metriä ja seitsemäs 400 metrillä. Vuoden 1983 Pan-Amerikan kisoissa tuli henkilökohtainen mestaruus 400 metrillä ja hopeaa Kanadan 4 × 400 metrin viestijoukkueessa. Saman vuoden Universiadeissa Crooks saavutti hopeaa 4 × 400 metrillä Kanadan joukkueessa. Vuoden 1984 Los Angelesin olympialaisissa hän oli Kanadan hopeaa saavuttaneessa 4 × 400 metrin joukkueessa maansa ennätyksellä 3.31,21. Henkilökohtaisella 400 metrillä hän sijoittui seitsemänneksi ennätyksellään 50,45. Vuoden 1986 Kansainyhteisön kisoissa hän oli 4 × 400 metrillä kultaa voittaneessa Kanadan joukkueessa ja viides henkilökohtaisella 400 metrillä. Vuoden 1987 Pan-Amerikan kisoissa tuli jälleen hopeaa 4 × 400 metrin viestissä. Vuoden 1989 Maailman Cupissa hän oli mukana voittoisassa Amerikan 4 × 400 metrin viestijoukkueessa. Vuoden 1992 Maailman cupissa oli saavutuksena hopeaa henkilökohtaisella 400 metrillä ja jälleen mukana myös voittoisassa 4 × 400 metrin Amerikan joukkueessa. Viimeisin merkittävä urheilusaavutus Crooksin uralla oli hänen Kansainyhteisön kisoissa 1994 saavuttamansa 800 metrin hopea. Hän oli mukana myös Kanadan pronssia saavuttaneessa 4 × 400 metrin viestijoukkueessa.
Olympialaisissa Crooksin paras henkilökohtainen saavutus oli siis vuoden 1984 Los Angelesin kisojen 400 metrin seitsemäs sija. Soulin vuoden 1988 olympialaisissa hän jäi 400 metrillä välieriin, Barcelonan vuoden 1992 olympialaisissa myös välieriin – tällä kertaa 800 metrillä. Atlantassa vuoden 1996 olympialaisissa hän jäi alkueriin 800 metrillä. 4 × 400 metrin viestissä Los Angelesin vuoden 1984 kisojen lisäksi hän oli saavutti neljännen sijan Barcelonan vuoden 1992 kisoissa Kanadan joukkueessa.
Ammatillinen ura – ura urheiluvaikuttajana

Urheilu-uransa loppuvaiheessa Charmaine Crooks aloitti toimintansa konsultointiyrityksessä, joka keskittyi urheilumarkkinointiin. Tässä roolissa hän oli kysytty puhuja ryhmien kehittämiseen tähtäävissä aiheissa sekä olympialiikettä koskevissa aiheissa.
Hänet valittiin vuonna 1996 uransa loppuvaiheessa Kansainvälisen olympiakomitean (KOK) Urheilijakomissioon. Hän toimi vuosina 2000–2004 täysivaltaisena KOK:n jäsenenä. Vuodesta 2001 hän on toiminut KOK:n lehdistökomissiossa ja oli perustajajäsen KOK:n eettisessä komissiossa.
Crooks valittiin Kanadan olympiakomitean hallitukseen. Hän toimi myös vuoden 2010 Vancouverin talviolympialaisten kanadalaisessa hakukomiteassa vuodesta 1998 lähtien. Vancouverin saatua kisat hän toimi Vancouverin kisaorganisaatiossa.
Vuosina 2003–2011 Crooks valittiin jäseneksi olympia-aatteen näkyvyyttä kehittävän yhdistyksen ns. Maailman olympiayhdistys (engl. ‘World Olympians Association‘) hallitukseen. Hän on toiminut 2010-luvulla monacolaislähtöisessä Urheilijat rauhan puolesta (engl. ‘Champions for Peace‘) -ryhmässä.
Aktiivisesta toiminnastaan olympialiikkeeseen ja urheiluun kytkeytyvien aktiviteetteihin osallistumisesta Crooksille myönnettiin vuonna 2006 KOK:n Nainen Urheilussa (engl. 'Women in Sport') -palkinto.
Aiheesta muualla

Chramaine Crooks – henkilökohtainen sivusto (Arkistoitu – Internet Archive)
Danakilin aavikko

Erta Ale on kilpitulivuori Danakilin aavikolla.
Danakilin aavikko (lyhyemmin Danakil) on Etiopiassa sijaitseva aavikko, joka ulottuu myös Eritrean ja Djiboutin alueille.
Afarin syvängössä sijaitseva aavikko on yksi maailman kuumimmista paikoista. Päivän keskilämpötila Danakililla on 27 °C ja korkeimmillaan lämpötila nousee jopa 55 °C:seen. Vuotuinen sademäärä on alle 200 millimetriä.
Danakilin alueella on merkittävää seismistä aktiivisuutta ja useita aktiivisia tulivuoria. Aavikon merkittävin luonnonvara on vuorisuola, jota saa suolatasangoilta alueen suolajärvien ympäriltä. Danakilin aavikolla on myös mangaani- ja potaskavaroja.
Aiheesta muualla

Wikimedia Commonsissa on kuvia tai muita tiedostoja aiheesta .
Eritrea (Arkistoitu – Internet Archive) (globalis.fi)
Lamminpään siunauskappeli

| Lamminpään siunauskappeli |
| --- | --- |
 Lamminpään siunauskappeli
Sijainti:  Rauhantie 21, Lamminpää, Tampere
Koordinaatit:  61°31′22.7″N, 23°37′06.9″E
Seurakunta:  Harjun seurakunta
Rakentamisvuosi:  1990
Suunnittelija:  Arkkitehtitoimisto Laiho, Pulkkinen & Raunio
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lamminpään siunauskappeli on Arkkitehtitoimisto Laiho, Pulkkinen & Raunion suunnittelema kappeli Lamminpään hautausmaalla Tampereen Lamminpäässä.
Lamminpään kirjasto

| Lamminpään kirjasto> Lamminpään piirikirjasto |
| --- | --- |
Sijainti:  Ylöjärventie 55 Lamminpää, 33420 Tampere
Koordinaatit:  61°31′27.7″N, 23°38′03.6″E
Tyyppi:  lähikirjasto
Perustettu:  1930
Lakkautettu:  2013
Johtaja:   Päivi Torkkeli  (2005–)  Kari Aronpuro (1981–2003)  Maija Sarvela (1938–1981)  
Lamminpään kirjasto oli Tampereen Lamminpäässä sijainnut kaupunginkirjaston toimipiste. Se on tullut tunnetuksi kirjastonhoitaja Kari Aronpuron 1980-luvulta lähtien pitämistä satutunneista.[lähde? ]
Kirjasto aloitti toimintansa Lamminpään piirikirjastona Pohjois-Pirkkalassa 19. tammikuuta 1930. Vuonna 1934 se sai paljon lisää kirjoja, kun lakkautetun Nokian piirikirjaston kokoelma siirrettiin Lamminpäähän. Kirjasto toimi kansakoulun luokkahuoneessa, ja se oli auki kerran viikossa, kaksi tuntia kerrallaan.
19. lokakuuta 1938 Lamminpään sivukirjasto avattiin uusissa tiloissa, jotka sijaitsivat Ylöjärventiellä omakotitalon yhteydessä. Vuonna 1950
se sai koko alakerran käyttöönsä. Kirjastoon tehtiin vuonna 1999 peruskorjaus, jonka yhteydessä rakennettiin erillinen sosiaalitila ja uusittiin kalustus.
Kirjaston viimeinen aukiolopäivä oli 18. kesäkuuta 2013. Sulkemisen syynä oli vaikea taloustilanne, laskevat lainausmäärät ja uuden aluekirjaston rakennustyöt. Lentävänniemen ja Lamminpään kirjastot yhdistettiin Lielahden aluekirjastoksi, joka valmistui Lielahdessa avattuun Lielahtikeskukseen keväällä 2014. Lamminpäähän perustettiin kirjastoautopysäkki.
Pirkanmaan maakuntamuseon mukaan Lamminpään entisellä kirjastotalolla on rakennusperinteistä, sosiaalihistoriallista, sivistyshistoriallista ja maisemallista arvoa. Rakennus on suojeltu asemakaavalla.
Lappajärvi (täsmennyssivu)

Lappajärvi on voi tarkoittaa muiden muassa seuraavia:
Lappajärvi, kunta Etelä-Pohjanmaalla Suomessa
Lappajärvi, järvi Etelä-Pohjanmaalla Suomessa
Lappajärvi, järvi Sotkamossa Suomessa
Lappajärvi, järvi Keiteleellä Suomessa
Lappajärvi, lampi Virroilla Suomessa
2397 Lappajärvi, asteroidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lappajärvi”, voi hakea sivunnimihaulla, laajalla sivunnimihaulla tai tekstihaulla.
Cyril Julian

| Cyril Julian> Henkilötiedot |
| --- | --- |
Koko nimi:  Cyril Julian
Syntynyt: 29. maaliskuuta 1974 (ikä 50) Castres, Ranska
Kansalaisuus:   Ranska
Koripalloilija
Pelipaikka:  Sentteri
Pituus:  206 cm
Paino:  106 kg
Pelaajaura
Seurajoukkueet
1994–1998 1998–2000 2000–2002 2002–2004 2004–2005 2005 2005–2009:   SLUC Nancy  Paris Basket Racing  SLUC Nancy  Élan Béarnais Pau-Orthez  Girona  Valencia BC  SLUC Nancy
Maajoukkueet
1996–2006:   Ranska
Ottelut (pisteet):  135 (841)
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Sydney 2000 | miehet |  |
| EM-kilpailut  | EM-kilpailut  | EM-kilpailut  |  |
|  Pronssia | Serbia ja Montenegro 2005 | miehet |  |
Cyril Julian (s. 29. maaliskuuta 1974 Castres) on ranskalainen kilpauransa lopettanut koripalloilija.
Ura > Seurajoukkueet

Julian pelasiRanskan alasarjoissa Castresin ja Tarbesin joukkueissa vuosina 1992–1994. Hän siirtyi pelaamaan pääsarjaan vuonna 1994, jolloin hän aloitti pelaamisen SLUC Nancyssa. Julian edusti seuraa vuoteen 1998, jonka jälkeen hän jatkoi pelaamista Paris Basket Racingissa. Kahden kauden jälkeen Julian siirtyi takaisin Nancyyn. Hän voitti seuran paidassa Korać Cupin kaudella 2001–2002. Samana kautena hänet valittiin myös Ranskan-liigan arvokkaimmaksi pelaajaksi. Vuosiksi 2002–2004 Julian siirtyi Pau-Ortheziin. Hän voitti seuran kanssa Ranskan-mestaruuden vuosina 2003 ja 2004. Lisäksi seura voitti cup-mestaruuden vuonna 2003.
Kaudeksi 2004–2005 Julian siirtyi espanjalaiseen Gironaan, josta hän siirtyi tammikuussa 2005 Valenciaan. Hän edusti seuraa loppukauden ja siirtyi tämän jälkeen takaisin Nancyyn.  Julian valittiin Ranskan liigan arvokkaimmaksi pelaajaksi kausina 2005–2006 ja 2006–2007. Hän voitti myös kolmeannen Ranskan-mestaruutensa vuonna 2008.
Ura > Maajoukkue

Julian oli mukana maansa juniorimaajoukkueissa. Hän voitti maalleen EM-kultaa alle 18-vuotiaiden EM-kilpailuista vuonna 1992. Ranskan maajoukkueessa Julian pelasi vuosien 1997, 1999, 2003 ja 2005 EM-kilpailuissa. Hän voitti EM-kilpailuista yhden pronssin vuonna 2005. Julian edusti Ranskaa myös olympiakoripallossa vuonna 2000, jolloin maa saavutti olympiahopeaa.
Aiheesta muualla

Euroliigan pelaajaprofiili (englanniksi)
ACB:n pelaajaprofiili (Arkistoitu – Internet Archive) (espanjaksi)
Ranskan joukkue – Kesäolympialaiset 2000
4 Sonko |
5 Sciarra |
6 Rigaudeau |
7 Foirest |
8 Bonato |
9 Dioumassi |
10 Risacher |
11 Gadou |
12 Julian |
13 Palmer |
14 Bilba |
15 Weis |
Valmentaja de Vincenzi
Ranskan joukkue – Koripallon EM-kilpailut 2005
4 Fauthoux |
5 Gelabale |
6 Rigaudeau |
7 Julian |
8 M. Piétrus |
9 Parker |
10 Diarra |
11 F. Piétrus |
12 Schmitt |
13 Diaw |
14 Weis |
15 Giffa |
Valmentaja Bergeaud
Lako je sve

| Lako je sve |
| --- | --- |
 Feminnem esittämässä kappaletta Eurovision laulukilpailun toisessa semifinaalissa
Kappaleen tiedot
Esittäjä(t):  Feminnem
Kesto:  2:59
Säveltäjä(t):  Branimir Mihaljević
Sanoittaja(t):  Neda Parmać, Pamela Ramljak
Euroviisutiedot
Vuosi:  2010
Maa:  Kroatia
Kieli:  kroatia
Sijoitus semifinaalissa:  13.
Pisteet semifinaalissa:  33
Sanat:  sanoitus
Video:  videolinkki
Lako je sve on bosniahertsegovinalais-kroatialaisen yhtye Feminnemin esittämä kappale, jolla yhtye edusti Kroatiaa vuoden 2010 Eurovision laulukilpailussa. Kappale valittiin Kroatian edustuskappaleeksi 6. maaliskuuta sen voitettua kroatialaisen Dora 2010 -laulukilpailun, jossa kappale oli sekä puhelinäänestäjien että raadin suosikki. Yhtye oli aiemmin edustanut Eurovision laulukilpailussa jo Bosnia-Hertsegovinaa vuonna 2005.
Kappale kilpaili Eurovision laulukilpailun toisessa semifinaalissa 27. toukokuuta. Kappale sijoittui semifinaalin 13:nneksi eikä päässyt finaaliin.
Listasijoitukset

| Lista (2010) | Korkein sijoitus |
| --- | --- |
Kroatia (HRTOP 20): 8
Charmbracelet

| Charmbracelet Mariah Carey |
| --- | --- | --- |

Studioalbumin tiedot
 Äänitetty : 2001–2002
 Julkaistu: 3. joulukuuta 2002   2. toukokuuta 2003 (kiertueversio)   1. helmikuuta 2003 (DVD-versio)
 Tyylilaji: pop, R&B
 Kesto: 63.12
 Levy-yhtiö: Island Records
Mariah Careyn muut julkaisut
| Glitter 2001 | Charmbracelet 2002 | The Emancipation of Mimi 2005 |
Singlet albumilta Charmbracelet
 ”Through the Rain” Julkaistu: 17. lokakuuta 2002  ”Boy (I Need You)” Julkaistu: 24. maaliskuuta 2003  ”Bringin’ On the Heartbreak” Julkaistu: 25. marraskuuta 2003
Charmbracelet on Mariah Careyn yhdeksäs studioalbumi. Albumi julkaistiin 3. joulukuuta 2002, ja sen julkaisi Island Records. Carey teki tälläkin kertaa yhteistyötä lukuisten artistien kanssa, muun muassa Jay-Z:n ja Kelly Pricen kanssa. Charmbracelet, kuten Glitter, ei kerännyt erityisen hyviä arvosteluja, esimerkiksi Allmusic ja Rolling Stone antoivat albumille vain kaksi tähteä viidestä.
Virgin Records oli purkanut Careyn levytyssopimuksen ja perunut 80 miljoonan dollarin sopimuksen, jota yritys oli tarjonut Careylle, kun Careyn kaksi edellistä albumia ja Glitter-elokuva eivät myyneet odotusten mukaisesti ja pettymysten jälkeen Careyn julkinen kuva oli romahtanut. Carey oli joitakin kuukausia ilman levy-yhtiötä, kunnes hän solmi levytyssopimuksen Island Recordsin kanssa.
Albumi oli ensimmäisellä listaviikollaan Billboard 200 -listan sijalla kolme, ja sitä myytiin ensimmäisen viikon aikana yli 241 000 kappaletta. Charmbracelet pysytteli kahdenkymmenen parhaan joukossa vain kolme viikkoa ja listalla kaiken kaikkiaan kaksikymmentäkolme viikkoa.
Ensimmäinen Charmbracelet-albumilta julkaistu single oli "Through the Rain", mutta koska kappale ei menestynyt kovin hyvin, levy-yhtiö valitsi nopeasti uuden julkaistavan singlen, "The One". Laulua ei kuitenkaan soitettu radiossa merkittävästi, joten viime hetkellä toiseksi singleksi päätettiin valita "Boy (I Need You)".
Välttävistä myyntiluvuista johtuen Carey päätti tehdä kiertueen, mistä tuli Careyn siihen astisen uran suurin. Charmbracelet World Tour: An Intimate Evening with Mariah Carey -kiertue kesti yli kahdeksan kuukautta ja se koostui yli kuudestakymmenestä esiintymisestä monessa eri maassa. Massiivisesta kiertueesta huolimatta albumin myyntiluvut putosivat.
Charmbracelet-albumia myytiin Yhdysvalloissa 1,2 miljoonaa kappaletta, eli platinaan oikeuttavan määrän.
Kappaleet

"Through The Rain" 4:40
"Boy (I Need You)" (feat. Camero) 5:09
"The One" 4:03
"Yours" 5:06
"You Got Me" (feat. Jay-Z ja Freeway)4:20
"I Only Wanted" 3:35
"Clown" 3:20
"My Saving Grace" 4:08
"You Had Your Chance" 4:19
"Lullaby" 4:55
"Irresistible (Westside Connection)" 4:22
"Subtle Invitation" 4:19
"Bringin' on the Heartbreak" 4:31
"Sunflowers for Alfred Roy" 2:56
"Through the Rain" (feat. Kelly Price ja Joe) 3:34
Kappaleet > Bonusraidat

"Miss You" (feat. Jadakiss) 5:09
"I Know What You Want" (feat. Busta Rhymes & Flipmode Squad) 4:44
Kappaleet > Kiertueversion bonusraidat

"There Goes My Heart" 4:11
"I Know What You Want" (feat. Busta Rhymes & Flipmode Squad ) 4:44
"Got a Thing 4 You" (feat. Da Brat & Elephant Man) 5:02
"The One" (feat. Bone Crusher) 4:38
"Through the Rain" (musiikkivideo)
"Boy (I Need You)" (musiikkivideo)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Lalaïna Nomenjanahary

Lalaïna Henintsoa Nomenjanahary (s. 16. tammikuuta 1986 Antananarivo) on madagaskarilainen jalkapalloilija. Hän on pelipaikaltaan keskikenttäpelaaja. Hän on pelannut Ranskassa vuodesta 2010 ja edustanut Avionia, Lensiä ja Paris FC:tä.
Nomenjanahary on pelannut Madagaskarin maajoukkueessa yli kymmenen vuoden ajan. Hän kuului maajoukkueeseen Afrikan-mestaruuskilpailuissa 2019 ja teki alkulohko-ottelussa Nigeriaa vastaan maalin.
Lev Kolodub

Säveltäjät Lev ja Žanna Kolodub vuonna 2015
Lev Mykolajovytš Kolodub (ukr. Лев Микола́йович Колоду́б; 1. toukokuuta 1930 Kiova – 23. helmikuuta 2019 Kiova) oli ukrainalainen säveltäjä.
Kolodub valmistui Harkovan konservatoriosta vuonna 1954 opiskeltuaan Myhailo Titsin johdolla. Hän työskenteli vuodesta 1966 sävellyksen ja soitinnuksen opettajana Kiovan konservatoriossa. Kolodub oli Ukrainan säveltäjäliiton johtaja vuosina 1994–1997. Hän oli naimisissa säveltäjä Žanna Kolodubin kanssa. Kolodubin tuotantoon kuuluu neljä oopperaa, kaksi balettia, kaksitoista sinfoniaa, muuta orkesterimusiikkia, kamarimusiikkia, kuoroteoksia ja yksinlauluja. Lisäksi hän sävelsi musiikkia radioon ja elokuvamusiikkia sekä teki kansanlaulusovituksia.
Kolodubille myönnettiin Ševtšenkon palkinto vuonna 2010.
Lakotan kieli

| Lakota |
| --- | --- |
Oma nimi:  Lakȟótiyapi [la.ˈkχo.ti.ja.pi]
Muu nimi:  lakhota, tetoni, tetoninsioux
Tiedot
Alue:   Yhdysvallat: Pohjois-Dakota, Etelä-Dakota, pohjoinen Nebraska, eteläinen Minnesota, pohjoinen Montana
Puhujia:  2 100
Kirjaimisto:  latinalaiset aakkoset
Kielitieteellinen luokitus
Kielikunta:  siouxilaiset kielet
Kieliryhmä:  länsisiouxilaiset kielet
ISO 639-3:  lkt
 Ohje 
Lakota on Pohjois-Amerikan alkuperäiskansa lakotojen puhuma siouxilainen kieli. Vaikka lakotaa pidetään usein erillisenä kielenä, sen puhujat pystyvät ymmärtämään muita sioux-kieliä, ja kielitieteessä lakotaa pidetäänkin siouxin yhtenä päämurteena. Lakotaa puhuu noin 2 000 henkilöä lähinnä Pohjois- ja Etelä-Dakotan osavaltioissa.
Äännerakenne

Lakotan äännerakenne on seuraavanlainen:
|  |  | etu | keski | taka |
| --- | --- | --- | --- | --- |
| suppea | oraalinen | i |  | u |
| suppea | nasaalinen | ĩ |  | ũ |
| väli | väli | e |  | o |
| väljä | oraalinen |  | a |  |
| väljä | nasaalinen |  | ã |  |
Lakotassa on viisi oraalista vokaalia, /i e a o u/, ja kolme nasaalista vokaalia, /ĩ ã ũ/, jotka ääntyvät foneettisesti /ɪ̃ ə̃ ʊ̃/. Vokaalea /e o/ on kuvattu melko väljiksi, jolloin niiden äännearvot olisivat lähellä äänteitä [ɛ ɔ].
Vokaaleja kuvataan oikeinkirjoituksessa samoilla kirjaimilla kuin IPA:ssa. Vokaalin nasalisaatio merkitään yleensä kirjaimella ⟨ŋ⟩; aikaisemmin se saatettiin merkitä ogonekilla, esim. ⟨ą⟩ /ã/.
|  |  | Bilabiaalit | Dentaalit | Alveolaarit | Postalveolaarit | Velaarit | Uvulaarit | Glottaalit |
| --- | --- | --- | --- | --- | --- | --- | --- | --- |
| Nasaalit | Nasaalit | m ⟨m⟩ |  | n ⟨n⟩ |  |  |  |  |
| Klusiilit ja affrikaatat | soinnittomat | p ⟨p⟩ | t ⟨t⟩ |  | tʃ ⟨č⟩ | k ⟨k⟩ |  | ʔ ⟨’⟩ |
| Klusiilit ja affrikaatat | soinnilliset | b ⟨b⟩ |  |  |  | g ⟨g⟩ |  |  |
| Klusiilit ja affrikaatat | aspiroidut | pʰ ⟨ph⟩ / (pˣ ⟨pȟ⟩) | tʰ ⟨th⟩ / (tˣ ⟨tȟ⟩) |  | tʃ ⟨čh⟩ | kʰ ⟨kh⟩ / (kˣ ⟨kȟ⟩) |  |  |
| Klusiilit ja affrikaatat | ejektiivit | pʼ ⟨p’⟩ | tʼ ⟨t’⟩ |  | tʃʼ ⟨č’⟩ | kʼ ⟨č’⟩ |  |  |
| Frikatiivit | soinnittomat |  |  | s ⟨s⟩ | ʃ ⟨š⟩ |  | χ ⟨ȟ⟩ |  |
| Frikatiivit | soinnilliset |  |  | z ⟨z⟩ | ʒ ⟨ž⟩ |  | ʁ ⟨ǧ⟩ |  |
| Frikatiivit | ejektiivit |  |  | sʼ ⟨s’⟩ | ʃʼ ⟨š’⟩ |  | χʼ ⟨ȟ’⟩ |  |
| Approksimantit | Approksimantit | w ⟨w⟩ |  | l ⟨l⟩ | j ⟨y⟩ |  |  | h ⟨h⟩ |
Frikatiivi /ʁ/ ääntyy tremulanttina [ʀ] ennen /i/:tä. Aspiroiduilla soinnittomilla klusiileilla on kaksi allofonia, joista [pˣ tˣ kˣ] esiintyvät vokaalien /a ã o ĩ ũ/ edellä.
Sanoilla on yksi painollinen tavu, joka ääntyy painottomia tavuja selkeästi korkeammalla äänellä. Painollinen tavu on yleensä sanan toinen tavu. Paino merkitään yleensä akuuttiaksentilla.